stanford-oval/wikipedia huggingface dataset:
Insei
Insei-järjestelmä

Eronnut keisari loi in no chō -osaston　(jap. 院庁) omaan suoraan hallintaansa. Luostarikeisareilla oli myös oma armeijansa, hokumen no bushi (jap. 北面の武士). Armeijan luominen johti Taira-klaanin valtaannousuun.
Heian-kauden loppua luonnehti sarja luostarikeisareita:
Shirakawa (1053–1129, hallitsi 1073–1087 ja luostarikeisarina 1087–1129)
Toba (1103–1156, hallitsi 1107–1123 ja luostarikeisarina 1129–1156)
Go-Shirakawa (1127–1192, hallitsi 1155–1158 ja luostarikeisarina 1158–1192)
Samaan aikaan saattoi olla elossa useita eronneita keisareita. Maassa oli kuitenkin vain yksi hallitsija (keisari tai eronnut keisari), chiten (jap. 治天). Chiten ei sinänsä käyttänyt valtaa varsinaisen keisarin sijaan, vaan hallitsi keisarillisen perheen patriarkkana. Kuitenkin Hōgen-kapina keisari Toban kuoleman jälkeen oli esimerkki keisarin ja eronneen keisarin välisestä taistelusta.
Go-Shirakawan hallinnon lopussa käytiin Genpei-sota ja Minamoto no Yoritomo nousi ensimmäiseksi shōguniksi.
Shōgunaattien aikaan

Kamakura-bakufun perustaminen merkitsi Kamakura-kauden alkua. Se ei kuitenkaan välittömästi päättänyt insei-järjestelmää. Vaikka Kamakura-bakufu otti hallintoonsa poliisivoimat ja käytti valtaansa Itä-Japanissa, keisarin ja eronneiden keisareiden valta säilyi ainakin nimellisesti. Hovi ja shōgunaatti olivat samanaikaisesti olemassa Edo-kauden loppuun saakka. Ainakin Kamakura-kauden alussa chitenillä oli huomattavaa valtaa monissa tärkeissä päätöksissä. Kun keisari Go-Toba, Go-Shirakawan pojanpoika ja chiten, yritti kaataa Kamakura-bakufua Jōkyū-kapinassa ja epäonnistui yrityksessään, hovin valta heikkeni merkittävästi.
Jōkyū-sodan jälkeenkin insei-järjestelmä oli yhä olemassa, ainakin muodollisesti, kahden vuosisadan ajan. Liikkeitä vallan palauttamiseksi valtaistuimella istuvalle keisarille oli, kuten keisari Go-Daigon Kemmu-restauraatio, mutta yleensä eronnut keisari toimi Kioton hovin päänä bakufun hyväksynnässä.
Edo-kaudelta on muutama esimerkki seuraajiaan valvovista eronneista keisareista, ja teknisesti näitä tapauksia pidetään myös insei-hallintona.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cloistered rule
Käännös suomeksi
HIJS Hokij Den Haag

| HIJS Hokij Den Haag |
| --- | --- |

Perustettu:  1933
Entiset nimet:  HHIJC Den Haag 1933–96 HIJS Hoky Den Haag 1996–06 HIJS Calco Wolves 2006–07 HYS The Hague 2007–14
Kaupunki:   Haag, Alankomaat
Kotiareena:  De Uithof
Sarjataso:  BeNe League
Värit:                
Päävalmentaja:   Chris Eimers
Mestaruudet:  9
Infobox OKVirheellinen NIMI-arvo: 
HIJS Hokij Den Haag on jääkiekkojoukkue Haagista. Joukkue pelaa BeNe Leaguessa. Seura on perustettu vuonna 1933 ja se pelaa 75. kauttaan kaudella 2008-2009. Joukkue pelaa kotiottelunsa De Uithofilla.[lähde? ]
Joukkue

päivitetty xx.xx.xxxxmilloin? [lähde? ]
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |
| 33 |  | Imrich Petrik | L | 2012 | Michalovce, Tšekkoslovakia |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |
| 2 |  | Jurryt Smid | L | 2012 | Den Haag, Alankomaat |  |
| 3 |  | Brian Mullally | R | 2012 | Maynard, Massachusetts, Yhdysvallat |  |
| 14 |  | Jordy van Oorschot | L | 2012 | Rotterdam, Alankomaat |  |
| 16 |  | Michael van Rijswijk | R | 2012 | Zoetermeer, Alankomaat |  |
| 44 |  | John Gordon | R | 2012 | Keene, Ontario, Kanada |  |
|   |  | Alex Henry | L | 2014 | Elliot Lake, Ontario, Kanada |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |
| 7 |  | Alan van Bentem | L | H | 2012 | Den Haag, Alankomaat |
| 8 |  | Aleksandr Selivanov | L | OLH | 2012 | Moskova, Venäjän SFNT, Neuvostoliitto |
| 9 |  | Stace van Bentem |  | H | 2012 | Den Haag, Alankomaat |
| 13 |  | Jan-Jaap Natte | R | OLH | 2012 | Rotterdam, Alankomaat |
| 15 |  | Marcel Bruinsma | R | H | 2012 | Abbotsford, Brittiläinen Kolumbia, Kanada |
| 17 |  | James Easter | L | H | 2012 | Den Haag, Alankomaat |
| 19 |  | Marco Postma | L | KH | 2012 | Leeuwaarden, Alankomaat |
| 77 |  | Joey Verreijen | L | H | 2013 | Den Haag, Alankomaat |
|   |  | Brandon Campos | R | VLH | 2013 | Port Coquitlam, Brittiläinen Kolumbia, Kanada |
|   |  | Levi Houkes | L | H | 2013 | Nijmegen, Alankomaat |
|   |  | Raphaël Joly | L | VLH | 2013 | Amsterdam, Alankomaat |
|   |  | Les Reaney | L | KH | 2014 | Ceylon, Saskatchewan, Kanada |
Aiheesta muualla

HYS The Hague
De Uithof
Dutch Ice hockey Federation
Eredivisie kaudella 2015–2016
Alankomaiden naisten jääkiekkomaajoukkue
Amstel Tijgers-2
Dordrecht Lions-2
Eaters Geleen
Eindhoven Kemphanen-2
GIJS Groningen
HIJS Hokij Den Haag
Nijmegen Devils
’s-Hertogenbosch Red Eagles-2
Tilburg Trappers-2
Tilburg Trappers-3
UNIS Flyers Heerenveen
Zoetermeer Panters-2
Henry Howard Surrey

Henry Howard Surrey
Henry Howard Surrey (1518–1547) oli englantilainen lyyrinen runoilija, sotapäällikkö ja jaarli. Hän joutui nuorena sotilasuralle. Vuonna 1544 Surrey johti Englannin armeijaa sotamarsalkkana Boulognen retkellä. Surrey kirjoitti italialaisvaikutteista eroottista lyriikkaa ja toi maansa runouteen sonetin ja silosäkeen. Viimeksi mainittua hän käytti ainakin tekemässään Aeneiden laulujen käännöksessä. Hänen sulokkaat sonettinsa ennakoivat englantilaista renessanssia. Surreyn isä oli Thomas Howard Surrey. Henry Howard Surrey mestattiin syyttömänä valtionpetoksesta.
HSC SuperSeaCat Four

| HSC SuperSeaCat Four |
| --- | --- |
 SuperSeaCat Four Kustaanmiekassa.
Lippuvaltio:   Kreikka
Kotipaikka:  Pireus
IMO-numero:  9141883
Rakennustelakka:  Fincantieri, Genova, Italia
Vesillelasku:  1999
Tekniset tiedot
Pituus:  100,3 m
Leveys:  17,1 m
Syväys:  2,6 m
Bruttovetoisuus (GT):  4 697
Nettovetoisuus (NT):  1 409
Koneisto:  4 × Ruston 20RK270
Koneteho:  28 000 kW
Nopeus:  38–42 kn
Hyttejä:  vain miehistölle
Matkustajia:  782
Autokapasiteetti:  140 tai 120 + 4 bussia
Sisaralukset:  SuperSeaCat Three SuperSeaCat Two SuperSeaCat One
HSC Superseacat Four oli SuperSeaCatin operoima laiva. Alus on rakennettu vuonna 1999 Italiassa Fincantierin telakalla Riva Trigosossa. Vuodesta 2000 lähtien alus oli Helsinki–Tallinna-reitillä pika-aluksena, vuoden 2006 heinäkuuhun asti Silja Linen väreissä. Aluksen kotisatama oli La Spezia, Italia.
Tammikuussa 2008 alus myytiin Kreikkaan Aegean Speed Lines -yhtiölle ja saman vuoden lokakuussa Superseacat lopetti liikennöinnin aluksella. Alus ajettiin Puolan Gdanskin Remontowaan huollettavaksi. Toukokuun 12. päivänä 2009 alus nimettiin ja rekisteröitiin uudella nimellä Speedrunner IV. Myöhemmin samassa kuussa alus lähti kohti Kreikkaa. Laiva aloitti kesäkuussa 2009 liikenteen reitillä Pireus - Serifos - Sifnos - Folegandros - Milos.
Joulukuussa 2016 laiva myytiin kreikkalaiselle Golden Star Ferries -yhtiölle Pireukseen. Vuonna 2017 laiva nimettiin uudelleen, uudeksi nimeksi annettiin Superrunner.
Laivan sisaraluksia ovat SuperSeaCat One, SuperSeaCat Two ja SuperSeaCat Three.
Laivan pituus on 100 metriä ja leveys 17,1 metriä. Syväys on 2,75 metriä ja aluksen bruttovetoisuus on 4 500 tonnia. Autoja se pystyy kuljettamaan noin 150 ja matkustajia vajaa 800. Aluksen koneiston muodostaa neljä Ruston 20RK270 -dieselmoottoria, joiden voima siirretään vesisuihkupropulsioon. Koneiden teho on 27 500 kilowattia. Alus pystyy saavuttamaan 38 solmun matkanopeuden, mikä on huomattavasti enemmän kuin tavallisten matkustajalauttojen matkanopeus.
Aiheesta muualla

Wikimedia Commonsissa on kuvia tai muita tiedostoja aiheesta .
www.valkeatlaivat.net
Hard Time

| Hard Time Pepe Ahlqvist H> A.R.P. |
| --- | --- | --- |

Studioalbumin tiedot
 Julkaistu: 1991
 Formaatti: CD, LP
 Tuottaja(t): Esa Kaartamo
 Tyylilaji: rhythm and blues
 Kesto: 54.13
 Levy-yhtiö: Fazer Finnlevy
Listasijoitukset
  10.
Pepe Ahlqvistin H.A.R.P.:n muut julkaisut
| On the Ground 1990 | Hard Time 1991 | Honey Hush! 1992 |
Hard Time on Pepe Ahlqvist H.A.R.P. -yhtyeen kolmas albumi. Se julkaistiin sekä LP- että CD-formaatissa vuonna 1991.
Albumi nousi Suomen virallisen listan kymmenennelle sijalle, ja se pysyi listalla yhteensä yhdeksän viikkoa.
Kappaleet

Hard Time – 3.56 (säv. ja san. Esa Kaartamo & Jarmo Nikku)
Mean Ol’ Tambourine – 4.33 (säv. ja san. Kaartamo)
No Man’s Land – 5.45 (säv. ja san. Kaartamo)
Big Chief – 3.13 (säv. Ulis Gaines)
Don’t Walk Away – 5.06 (säv. ja san. Kaartamo)
Determination – 3.35 (säv. ja san. Jake Voutilainen)
People Change – 4.14 (säv. ja san. Kaartamo)
Who’s Gettin’ What – 3.44 (säv. Matti Maijanen, san. Russell Beesley)
Across the Border – 4.52
Nobody’s Fool – 4.57 (säv. Kaartamo & Timo Pratskin, san. Kaartamo)
Thrill Is Gone – 5.36 (säv. Rick Darnell& Roy Hawkins)
Blues for... – 4.52 (säv. Pratskin)
Aiheesta muualla

Hard Time discogs.com -sivustolla
Henry Hugh Bancroft

Henry Hugh Bancroft (29. helmikuuta 1904 Cleethorpes – 11. syyskuuta 1988 Edmonton) oli brittiläissyntyinen, vuonna 1929 Kanadaan muuttanut urkuri ja säveltäjä. Muutettuaan Kanadaan hän työskenteli urkurina ja kuoromestarina eri anglikaanikirkoissa Winnipegissä ja Vancouverissa. Vuonna 1948 hän asettui Sydneyyn, mutta palasi vuonna 1953 Winnipegiin ja muutti sitten Nassaulle, Bahamalle.
Vuonna 1958 Bancroftista tuli Edmontonin All Saints' -tuomiokirkon urkuri-kuoromestari, jonka tehtävistä hän jäi eläkkeelle vuonna 1980. Hän sai Lambeth-arvon Canterburyn arkkipiispalta vuonna 1977 ja Albertan yliopiston kunniatohtorin arvon vuonna 1980.
Hilse-levyt

Hilse-levyt oli Kimmo Miettisen luotsaama Hilse-lehden kylkeen perustama levymerkki. Levymerkin ensimmäinen levyjulkaisu oli vuonna 1979 ilmestynyt punk-klassikoksi muodostunut eri esittäjien kokoelma Hilselp, jossa oli 18 esitystä 18 eri yhtyeeltä. Levy sai myös pian edellistä vähemmälle huomiolle jääneen jatko-osan Hilse II. Tässä oli mukana neljä yhtyettä, kukin neljällä kappaleella.
Levymerkin kolmas pitkäsoitto oli hyvinkääläisen Vandaalit-yhtyeen Namuja lapsille. Molemmilla kokoelmilla mukana ollut tamperelainen Tinneri hajosi ja jälkimmäisellä kokoelmalla mukana ollut raisiolainen SIG siirtyi Johanna-yhtiölle vuonna 1980.
Lisäksi levymerkki julkaisi kolme singleä kolmelta eri bändiltä. Hämeenlinnalainen Hurskas ja vammalalainen Tyhjät patterit jäivät vähemmälle huomiolle, mutta Hassisen kone saavutti debyyttisinglellään Hassisen kone / Kolumpia orkesteri suurempaa huomiota.
Syksyllä 1980 Miettinen myi Hassisen koneen valmiin albumin ja levymerkkinsä oikeudet Poko Rekordsille, joka saattoi julki sekä Hilseen kautta julkaisematta jääneitä sangen vähälle huomiolle jääneitä yksittäisprojekteja että Hassisen koneen tulevat julkaisut, joista  muodostui aikansa suomirockin merkkiteoksia. Samoin Poko sitoutui julkaisemaan Vandaalien toisen LP:n.
1990-luvulla Hilse-merkin alla julkaistiin Vandaalien kaksi levyä (Apinoiden platta, Psykoakatemia) ja Karkkiautomaatti-yhtyeen ensimmäinen albumi Karkuteillä.
Kirjallisuutta

Miettinen: Muistelmat - ensimmäiset viisi vuottani suomirockin sekatyöläisenä (JeeJee Kustannus Oy)
Vesa Kontiainen: Aitoa suomirokkia - Poko Rekordsin historia (Like)
Henry Hoskyns

| Mitalit> Maa:   Yhdistynyt kuningaskunta.Miesten miekkailu. Olympialaiset  | Mitalit> Maa:   Yhdistynyt kuningaskunta.Miesten miekkailu. Olympialaiset  | Mitalit> Maa:   Yhdistynyt kuningaskunta.Miesten miekkailu. Olympialaiset  | Maa:   Yhdistynyt kuningaskunta> Miesten miekkailu. |
| --- | --- | --- | --- |
|  Hopeaa | Rooma 1960 | kalvan joukkuekilpailu |  |
|  Hopeaa | Tokio 1964 | kalpa |  |
| MM-kilpailut  | MM-kilpailut  | MM-kilpailut  |  |
|  Kultaa | Philadelphia 1958 | kalpa |  |
|  Hopeaa | Pariisi 1965 | kalpa |  |
|  Hopeaa | Pariisi 1965 | kalvan joukkuekilpailu |  |
|  Pronssia | Rooma 1955 | floretin joukkuekilpailu |  |
|  Pronssia | Pariisi 1957 | kalvan joukkuekilpailu |  |
Henry William Furse "Bill" Hoskyns (19. maaliskuuta 1931 Lontoo – 4. elokuuta 2013 North Perrott, Somerset) oli brittiläinen miekkailija, olympiamitalisti ja maailmanmestari.
Hoskyns kilpaili kuusissa olympiakisoissa vuosina 1956–1976 kaikkia kolmea lajia (floretti, kalpa, säilä) vaihdellen. Hän saavutti kalvan yksilökilpailun hopeaa Tokiossa 1964 ja kalvan joukkuekilpailun hopeaa Roomassa 1960. Vuonna 2013 Hoskyns oli yhä Ison-Britannian viimeisin miekkailun olympiamitalisti. MM-kilpailuista Hoskyns voitti kalvan yksilökilpailun maailmanmestaruuden Philadelphiassa 1958 ja neljä muuta mitalia.
Hoskyns kuoli North Perrottissa 4. elokuuta 2013, 82-vuotiaana.
HMS Clas Uggla (1899)

| HMS Clas Uggla |
| --- | --- |
 HMS Clas Uggla karilla 1917

Aluksen vaiheet
Rakentaja:  Bergsund
Laskettu vesille:  2. joulukuuta 1899
Palveluskäyttöön:  28. marraskuuta 1900
Poistui palveluskäytöstä:  ajanut karille 22. kesäkuuta 1917
Tekniset tiedot
Uppouma:  800 t (standardi) 846 t (kuormattu)
Pituus:  69,2 m
Leveys:  8,2 m
Syväys:  3,2 m
Koneteho:  4 000 ihp
Nopeus:  19 solmua
Miehistöä:  104
Aseistus
Aseistus:  2 x 120 mm M/94 -tykkiä 4 x 57 mm M/89B -tykkiä 1 x 381 mm M/93 -torpedoputki
HMS Clas Uggla oli Ruotsin laivaston Örnen-luokan torpedoristeilijä.
Valmistus

Alus tilattiin Bergsundin telakalta. Se laskettiin vesille 9. joulukuuta 1899 ja valmistui vajaata vuotta myöhemmin 28. marraskuuta 1900.
Palvelus

Se upposi ajettuaan karille 22. kesäkuuta 1917. Alus poistettiin alusluettelosta 30. elokuuta.
HMS Cleopatra (33)

| HMS Cleopatra |
| --- | --- |
 HMS Cleopatra

Aluksen vaiheet
Rakentaja:  Hawthorn Leslie and Company, Hebburn-on-Tyne, Englanti
Kölinlasku:  5. tammikuuta 1939
Laskettu vesille:  27. maaliskuuta 1940
Palveluskäyttöön:  5. joulukuuta 1941
Poistui palveluskäytöstä:  15. helmikuuta 1953
Loppuvaihe:  romutettu 1958
Tekniset tiedot
Uppouma:  5 600 t (standardi) 6 850 t (kuormattu)
Pituus:  148 m
Leveys:  15,4 m
Syväys:  4,3 m
Koneteho:  62 000 shp
Nopeus:  32,25 solmua
Miehistöä:  480
Aseistus
Aseistus:  5 × kaksiputkista 5,25" (133 mm) Mk I -tykkiä 2 &times neliputkista QF 2 naulan ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × 21" (533 mm) torpedoputkea
HMS Cleopatra (viirinumero 33) oli Britannian kuninkaallisen laivaston Dido-luokan ilmatorjuntaristeilijä.
Valmistus

Alus  tilattiin osana vuoden 1938 laivasto-ohjelmaa Hawthorn Leslie and Companyn telakalta, missä köli laskettiin 5. tammikuuta 1939. Alus laskettiin vesille 27. maaliskuuta 1940 ja otettiin palvelukseen 5. joulukuuta 1941.
Palvelus

Alkuvuodesta 1942 alus siirrettiin Gibraltarille. Se purjehti 9. helmikuuta Maltalle, missä alus välittömästi vaurioitui lentopommin osumasta. Korjausten yhteydessä alukselta poistettiin puolentuuman ilmatorjuntakonekiväärit, jotka korvattiin viidellä yksiputkisella 20 millimetrin ilmatorjuntatykillä. Korjausten jälkeen alus siirtyi maaliskuun alussa Välimeren laivastoon Aleksandriaan, missä se liitettiin 15. risteilijäviirikköön. Viirikön mukana alus osallistui toiseen Syrtinlahden taisteluun.
Kesäkuussa alus suojasi saattueita operaatioissa Harpoon/Vigorous ja elokuussa tulitti Rhodoksen maakohteita osana operaatio Pedestalia. Alus liitettiin tammikuussa 1943 Force K:hon ja sijoitettiin Maltalle ja edelleen Force Q:hon Bôneen (nyk. Annaba). Kummassakin yksikössä aluksen tehtävänä oli estää akselivaltojen saattueiden kulku Pohjois-Afrikan ja Italian välillä.
Cleopatra liitettiin 12. risteilijäviirikköön, jonka mukana se osallistui kesäkuussa Sisilian maihinnousuun, jossa alus tuki tykkitulella maihinnousseiden maavoimien taistelua. Maihinnousun vuoksi aluksen ilmatorjuntaa oli vahvistettu kuudennella 20 millimetrin tykillä. Alukseen osui 16. heinäkuuta Italian laivaston sukellusveneen Dandolon laukaisema torpedo, joka aiheutti suurta tuhoa. Alukselle tehtiin tilapäiskorjaukset Maltalla, ja se purjehti lokakuussa Yhdysvaltoihin Philadelphiaan varsinaisia korjauksia varten.
Telakalla tehtyjen korjausten aikana alukselta poistettiin Q-torni ja neljä 20 millimetrin ilmatorjuntatykkiä. Alukselle asennettiin neliputkinen kahdennaulan ilmatorjuntatykki Q-tornin paikalle, ja sille asennettiin lisäksi viisi kaksiputkista 20 millimetrin ilmatorjuntatykkiä. Cleopatra palasi telakalta marraskuussa 1944, ja se siirrettiin 1945 Itä-Intian osastoon, jossa alus oli syyskuussa ensimmäinen takaisin vallattuun Singaporeen purjehtinut sotalaiva.
Sodan päätyttyä alus oli 5. risteilijäviirikössä Itä-Intian osastossa, kunnes palasi 7. helmikuuta 1946  Portsmouthiin huoltoon. Aluksen palattua palvelukseen se liitettiin Kotilaivaston 2. risteilijäviirikköön, mistä se siirrettiin 1951 Välimerelle. Alus palasi 12. helmikuuta 1953 Chathamiin palveluksesta poistettavaksi. Cleopatra saapui 15. joulukuuta 1958 Cashmorelle Newportiin romutettavaksi.
Hollywood Hills

| Hollywood Hills |
| --- | --- |
 Lake Hollywood -järvi Hollywood Hillsin kumpujen keskellä
 Kaupungin kartta, jossa Hollywood Hills korostettuna.
Kaupunki:  Los Angeles
Väkiluku:  21 588 (2000)
Lähialueet:  Burbank, East Hollywood, Griffith Park, Hollywood, Hollywood Hills West, Los Feliz, Studio City, Toluca Lake ja Universal City.
Hollywood Hills on kaupunginosa Los Angelesissa. Siihen kuuluvat Beachwood Canyon, Cahuenga Pass, Franklin Village, Hollywood Heights, Hollywoodland, Outpost ja Whitley Heights. Sen naapuriasuinalueita ovat Burbank, East Hollywood, Griffith Park, Hollywood, Hollywood Hills West, Los Feliz, Studio City, Toluca Lake ja Universal City.
HMS Cleopatra (1915)

| HMS Cleopatra |
| --- | --- |
 HMS Cleopatra

Aluksen vaiheet
Rakentaja:  Devonportin telakka
Kölinlasku:  26. helmikuuta 1914
Laskettu vesille:  14. tammikuuta 1915
Palveluskäyttöön:  kesäkuu 1915
Loppuvaihe:  romutettu 26. kesäkuuta 1931
Tekniset tiedot
Uppouma:  3 750 t
Pituus:  136 m
Leveys:  12,6 m
Syväys:  5 m
Koneteho:  40 000 shp
Nopeus:  28,5 solmua
Miehistöä:  325
Aseistus
Aseistus:  4 × BL 6" (152 mm)/45 Mk XII -tykkiä 2 × QF 4" (102 mm)/45 Mk V -ilmatorjuntatykkiä 2 × 2 naulan tykkiä 1 × konekivääri 8 × 21" (533 mm) torpedoputkea
HMS Cleopatra oli Britannian kuninkaallisen laivaston Caroline-luokan (osa C-luokkaa) kevyt risteilijä, joka palveli ensimmäisessä maailmansodassa.
Valmistus

Alus tilattiin Devonportin telakalta, missä köli laskettiin 26. helmikuuta 1914. Alus laskettiin vesille 14. tammikuuta 1915 ja otettiin palvelukseen kesäkuussa 1915.
Palvelus

Palvelukseen otettaessa alus liitettiin  5. kevyt risteilijäviirikköä Harwichiin (engl. Harwich Force) valvomaan Englannin Kanaalin itäpään meriliikennettä. Aluksesta tuli helmikuussa 1916 kommodori Tyrwhittin  lippulaiva risteilijä HMS Arethusan upottua. Alus upotti päälle ajamalla 24. maaliskuuta 1916 vastaisena yönä Saksan keisarikunnan laivaston hävittäjän SMS G194:n osallistuessaan Tonderniin suunnattuun hyökkäykseen, jonka aikana myös alus itse vaurioitui pahoin törmäyksessä risteilijä HMS Undauntedin kanssa.
Cleopatra taisteli saksalaisia hävittäjiä vastaan 18. heinäkuuta ja osui miinaan 4. elokuuta 1916 Thornton Ridgessä Belgian rannikolla ja alus oli siirrettävä telakalle korjattavaksi ja modernisoitavaksi.
Korjausten jälkeen alus liitettiin elokuussa 1918 7. kevyt risteilijäviirikön lippulaivaksi Suureen Laivastoon (engl. Grand Fleet), missä tehtävässä alus palveli maaliskuuhun 1919.
Cleopatra selvisi sodasta, mutta oli sen päättyessä auttamattomasti vanhentunut. Alus myytiin romutettavaksi 26. kesäkuuta 1931 Hughes Bolckowille Blythiin.
Hell or Hallelujah

| ”Hell or Hallelujah” Kiss |
| --- | --- | --- |

Singlen tiedot
 Albumilta: Monster
 Julkaistu: 2. heinäkuuta 2012
 Formaatti: digitaalinen single
 Tuottaja(t): Paul Stanley
 Tyylilaji: hard rock, heavy metal
 Kesto: 04.06
Kissin muut singlet
| ”Never Enough” 2010 | ”Hell or Hallelujah” 2012 | ”Long Way Down” 2012 |
Hell or Hallelujah on yhdysvaltalaisen hard rock -yhtye Kissin kappale vuodelta 2012. Se on ensimmäinen raita yhtyeen Monster-studioalbumilla, ja se julkaistiin digitaalisesti ladattavana singlenä 2. heinäkuuta 2012. Singlen kansitaide julkaistiin yhtyeen virallisella sivustolla sekä yhtyeen virallisessa Facebook-profiilissa 24. kesäkuuta 2012, ja samalla tiedotettiin että single julkaistaisiin alustavasti digitaalisessa muodossa, eikä CD-levy-version julkaisusta ole toistaiseksi tiedotettu.
Kappaleen laulaa yhtyeen laulaja ja rytmikitaristi Paul Stanley, ja singlen ensimmäinen 30 sekunnin mittainen ääninäyte julkaistiin Amazon.com-sivustolla. Kokonaisuudessaan kappale on 4:06 minuuttia pitkä.
Kokoonpano

Paul Stanley – rytmikitara ja laulu
Gene Simmons – bassokitara ja taustalaulu
Tommy Thayer – soolokitara ja taustalaulu
Eric Singer – rummut ja taustalaulu
Jaguarundi

| Jaguarundi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Herpailurus  Severtzov, 1858
Laji::  yagouaroundi
Kaksiosainen nimi
 Herpailurus yagouaroundi  (E. Geoffroy Saint-Hilaire, 1803) 
Synonyymit
 Felis yagouaroundi E. Geoffory Saint-Hilaire, 1803  Puma yagouaroundi (E. Geoffory Saint-Hilaire, 1803) 
 Jaguarundin levinneisyys
Katso myös
   Jaguarundi Wikispeciesissä   Jaguarundi Commonsissa 
Infobox OKNimi-testi OK: 
Jaguarundi (Herpailurus yagouaroundi) on Etelä- ja Keski-Amerikassa tyypillisesti trooppisissa metsissä elävä keskikokoinen kissaeläin. Se on aktiivinen päivisin ja saalistaa maassa pesiviä lintuja, jyrsijöitä sekä muita pikkunisäkkäitä.
Etymologia

Sana jaguarundi on lähtöisin muinaistupin kielen sanasta yawaum'di.
Koko ja ulkonäkö

Jaguarundin alapuolelta joskus hieman vaaleampi turkki on muilta osin jokseenkin tasavärinen. Lajin tumman ruskeanharmaat ja punervanharmaat värimuodot, ovat yleisimpiä. Aikaisemmin värimuotoja pidettiin eri lajeina: harmaasta käytettiin nimitystä jaguarundi  ja punertavasta nimitystä eyra. Jaguarundin pituus on noin 55–77 cm, josta hännän pituus noin 33–60 cm, ja paino noin 4,5–9 kiloa.
Levinneisyys

Jaguarundi esiintyy Amerikan trooppisilla ja lauhkeilla seuduilla Texasin eteläosasta Pohjois-Argentiinaan. Myös Brasilia, Venezuela, Paraguay, Nicaragua, Peru ja Ecuador kuuluvat sen levinneisyysalueeseen.
Elinympäristö

Jaguarundin tyypillistä elinympäristöä ovat Etelä- ja Keski-Amerikan trooppiset metsät.
Ravinto

Jaguarundit etsivät ravintonsa yksikseen tai joskus pareittain. Useimmista muista kissaeläimistä poiketen laji on aktiivinen yleensä päivisin. Saalistaessaan jaguarundi väijyy tavallisesti maassa pesiviä lintuja, samoin kuin jyrsijöitä ja muita pikkunisäkkäitä.
Harbour Island

Harbour Island
| --- | --- |
Sijainti:  Harbour Island Bahama
Merialue:  Atlantti
Korkein kohta:  14  m 
Pinta-ala:  4 km²
| --- | --- |
Asukasluku:  1 702
Suurin kaupunki:  Dunmore Town
muokkaa - muokkaa wikitekstiä - muokkaa Wikidataa
Harbour Island on pieni saari Bahamalla. Saari sijaitsee Eleutheran edustalla ja sen ainoa asutuskeskus on Dunmore Town. Neljän neliökilometrin kokoisella saarella asuu 1 702 asukasta. Harbour Island muodostaa oman paikallishallintoalueensa, ja saarella on pitkä historia aluehallinnosta sillä Dunmore Town on Bahaman vanhin kaupunki.
Aiheesta muualla

Kuvia tai muita tiedostoja aiheesta Harbour Island Wikimedia Commonsissa
Bahaman alueet
Acklins
Berrysaaret
Bimini
Black Point
Cat Island
Crooked Island
Etelä-Abaco
Etelä-Andros
Etelä-Eleuthera
Exuma
Freeport
Grand Cay
Green Turtle Cay
Harbour Island
Hope Town
Itä- Grand Bahama
Inagua
Keski-Abaco
Keski-Andros
Keski-Eleuthera
Long Island
Länsi- Grand Bahama
Mangrove Cay
Mayaguana
Moorensaari
New Providence
Pohjois-Abaco
Pohjois-Andros
Pohjois-Eleuthera
Ragged Island
Rum Cay
San Salvador
Spanish Wells